Diari Oficial de la Generalitat Valenciana


Sumari del DOGV 5389, del 16-11-2006 (2006/12416)

Bases de la convocatòria del procés selectiu per a cobrir 51 places de funcionari corresponents a l'oferta d'ocupació de 2006, mitjançant adaptació del règim jurídic del personal laboral a la naturalesa dels llocs que ocupen.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5389

Data del DOGV
:   16-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/12548


Data del document
:   18-10-2006

Organisme emissor
:   Ajuntament de Pilar de la Horadada

Tipus de document
:   Convocatòria

Descriptors 

:   * Pilar de la Horadada
    * funcionari
    * administració local
    * concurs administratiu
    * personal contractat
    * qualificació del personal

Bases de la convocatòria del procés selectiu per a cobrir 51 places de funcionari corresponents a l'oferta d'ocupació de 2006, mitjançant adaptació del règim jurídic del personal laboral a la naturalesa dels llocs que ocupen. [2006/A12162]  
Mitjançant la Resolució de l'Alcaldia número 702/2006, de 18 d'octubre, l'Ajuntament de Pilar de la Horadada ha aprovat la convocatòria de 51 places de personal funcionari i les seues bases, les quals es transcriuen tot seguit:  
Bases i convocatòria de procés selectiu per a cobrir 51 places de funcionari de l'Ajuntament de Pilar de la Horadada corresponents a l'oferta d'ocupació de 2006, mitjançant adaptació del règim jurídic del personal laboral a la naturalesa dels llocs que ocupen.  
Primera. Objecte de la convocatòria i publicitat  
1. La present convocatòria té com a objecte l'adaptació del règim jurídic del personal laboral fix o indefinit de l'Ajuntament de Pilar de la Horadada a la naturalesa administrativa dels llocs de treball que ocupen, mitjançant les proves i cursos selectius previstos en la Llei 1/1996, de 26 d'abril, de la Generalitat Valenciana. Concretament, les places objecte de la present convocatòria són les que s'indiquen tot seguit, estant reservades a minusvàlids dos de les nou places d'auxiliar administratiu (F/04):  
2. El personal afectat és l'inclòs en el pacte de funcionarització subscrit entre la corporació i les seccions sindicals presents a la Mesa General de Negociació de l'Ajuntament.   
3. La convocatòria i les seues bases es publicaran en el Butlletí Oficial de la Província d'Alacant i en el Diari Oficial de la Generalitat, i es faran públiques al tauler d'edictes de la corporació, inserint-se'n un extracte en el Boletín Oficial del Estado.   
Segona. Règim jurídicaplicable  
1. El procés de funcionarització s'efectua conforme a la Llei 1/1996 de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la naturalesa dels llocs que ocupen, així com a l'Orde de 18 de desembre de 1996, de la Conselleria de Presidència, de desplegament de l'anterior.  
2. Hi és aplicable, així mateix, la disposició transitòria primera del Text Refós de la Llei de la Funció Pública Valenciana, aprovada per Decret Legislatiu de 24 d'octubre de 1995, del Govern Valencià.  
3. En tot allò no previst expressament, a més de la legislació administrativa general, s'aplicarà el Reial Decret 896/1991, de 7 de juny, sobre selecció de funcionaris d'administració local, així com el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal inclòs en l'àmbit d'aplicació de la Llei de la Funció Pública Valenciana.   
Tercera. Condicions dels aspirants  
1. Per a ser admés als cursos i proves selectives objecte d'esta convocatòria els aspirants hauran de complir els requisits següents:  
a) Ser personal laboral en règim fix o indefinit al servei de l'Ajuntament de Pilar de la Horadada.  
b) Ocupar, per a cada una de les places a què s'aspire, algun dels següents llocs classificats com a reservats a personal funcionari en la relació de llocs de treball (RLT) de l'Ajuntament:  
c) Posseir la titulació requerida i les altres condicions de capacitat per a l'accés a la funció pública local.   
d) Ocupar amb caràcter provisional, amb motiu de reingrés al servei actiu des d'una situació d'excedència, un lloc classificat de naturalesa administrativa en la relació de llocs de treball de l'Ajuntament de Pilar de la Horadada o en la plantilla de personal laboral.  
2. Podrà participar en la convocatòria el personal laboral fix o indefinit en situació d'excedència, sempre que l'últim lloc que haja ocupat haguera sigut classificat com de naturalesa administrativa o bé li haguera correspost ser classificat com a tal d'acord amb l'article 16 del Text Refós de la Llei de la Funció Pública Valenciana.  
3. La participació en el procés de funcionarització serà voluntària. La classificació d'un lloc de treball com a funcionarial no implicarà el cessament del laboral que l'ocupe, el qual podrà romandre-hi sense menyscabament alguna de les seues expectatives de promoció professional. En este cas, romandrà en la situació de personal per a extingir en els llocs que ocupa en la firma del pacte de funcionarització.  
Quarta. Nivells d'adscripció del personal  
Atenent el procediment d'ingrés del personal afectat a l'Ajuntament de Pilar de la Horadada, s'estableixen, conforme a la Llei 1/1996, de 26 d'abril, de la Generalitat Valenciana, els següents nivells per als cursos selectius, als quals s'adscriuran els diversos aspirants que desitgen prendre-hi part.  
Nivell I (article 1 de la Llei 1/1996, de 26 d'abril)  
Personal laboral fix o indefinit, dels grups de titulació A, B, C, D i E, que ocupe llocs classificats com a reservats a l'escala d'administració especial en la relació de llocs de treball i que haja accedit a l'Ajuntament de Pilar de la Horadada amb posterioritat a l'entrada en vigor del Decret 69/1986, de 2 de juny, del Govern Valencià, a través de la convocatòria de proves selectives de lliure accés, efectuades conforme al contingut del títol VI en relació amb el capítol III del títol II d'este decret.   
Nivell II (article 2 de la Llei 1/1996, de 26 d'abril)  
Personal laboral fix o indefinit, dels grups de titulació A, B, C, D i E, que ocupe llocs classificats com a reservats a l'escala d'administració especial en la relació de llocs de treball i que haja accedit a l'Ajuntament de Pilar de la Horadada amb posterioritat a l'entrada en vigor del Decret 69/1986, de 2 de juny, del Govern Valencià, amb convocatòries d'accés mitjançant concurs, concurs oposició subsidiari de concurs de provisió, o bé aquelles que tingueren un desenvolupament que no es va ajustar al que disposa el títol IV en relació amb el capítol III del títol II.  
Nivell III (article 3 de la Llei 1/1996, de 26 d'abril)  
Personal laboral fix o indefinit, dels grups de titulació A, B, C, D i E, que ha adquirit esta condició, amb independència de la data en què esta es va produir, sense haver superat la prova convocada amb esta finalitat.  
Nivell IV (article 4 de la Llei 1/1996 de 26 d'abril)  
Personal laboral fix o indefinit, dels grups de titulació A, B, C, D i E, que ocupe llocs classificats com a reservats a l'escala d'administració general.  
Cinquena. Presentació de sol·licituds, admissió d'aspirants i inici dels cursos selectius  
1. Els qui desitgen prendre part en el procés d'adaptació regulat en la present convocatòria, hauran de manifestar-ne expressament el desig mitjançant una instància, on l'aspirant haurà d'indicar el nivell, dels establits en la base quarta, en què considera que ha de ser adscrit.  
2. Totes les instàncies es dirigiran a l'alcalde president de la corporació, i es presentaran al seu Registre General, o bé en la forma que disposa l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en va fer la Llei 4/1999, de 13 de gener, en el termini de 20 dies hàbils, comptador des de la publicació de l'extracte de la convocatòria en el Boletín Oficial del Estado.  
3. Una vegada haja acabat el termini de presentació d'instàncies, es publicarà en el Butlletí Oficial de la Província la relació d'aspirants admesos i exclosos, especificant-ne en este últim cas el motiu, i adscrivint els aspirants en el nivell corresponent, d'acord amb el que disposa la base quarta.  
4. Una vegada s'haja fet pública la relació d'aspirants admesos i exclosos, estos disposaran d'un termini de deu dies hàbils, comptadors des de l'endemà de la publicació de la relació, per a formular-hi les al·legacions que estimen oportunes, així com per a esmenar les faltes que hagueren produït en la seua instància, conforme al que disposa l'article 71 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener.  
5. Després que haja transcorregut el termini anterior, i una vegada esmenats els defectes i resoltes les reclamacions, l'Alcaldia Presidència dictarà una resolució amb la llista definitiva d'admesos, que es publicarà en el Butlletí Oficial de la Província i al tauler d'edictes municipal.  
6. L'Alcaldia Presidència determinarà, mitjançant la corresponent resolució, el calendari de la realització dels cursos selectius, el seu règim horari i el lloc d'impartició. Així mateix, determinarà el professorat idoni i qualificat que impartirà els cursos esmentats, el qual serà proposat per l'empresa o entitat externa que l'Ajuntament contracte amb este objecte.  
Sisena. Desenvolupament dels cursos i proves selectives  
1. Duració dels cursos selectius.   
Conforme al que estableix la Llei 1/1996, de 26 d'abril, les hores de duració dels cursos en cada un dels nivells establits en la base quarta serà les que s'indiquen tot seguit, segons el respectiu grup de titulació.  
 Grup A Grup B Grup C Grup D Grup E   
Nivell I 50 hores 30 hores 12.5 hores 5 hores 5 hores   
Nivell II 150 hores 90 hores 37.5 hores 15 hores 10 hores   
Nivell III 200 hores 120 hores 50 hores 20 hores 15 hores   
Nivell IV 250 hores 150 hores 62,5 hores 25 hores 20 hores   
2. Assistència als cursos.  
Per a aconseguir l'adaptació a la condició de funcionari de carrera de l'Ajuntament de Pilar de la Horadada a través del procediment que estableix la present convocatòria, a més de superar les proves avaluatòries, serà un requisit indispensable justificar l'assistència a un 85%, com a mínim, de la duració total del curs selectiu a què s'estiga adscrit, sense perjudici del que estableix la disposició addicional primera de la Llei 1/1996, de 26 d'abril, per al supòsit de malaltia degudament acreditada.   
3. Avaluació continuada.  
De conformitat amb el que estableix l'article 7 de la Llei 1/1996 de 26 d'abril, el tribunal qualificador de la convocatòria efectuarà l'avaluació continuada del personal adscrit als cursos selectius, que serà realitzada al llarg del curs pel professorat, de manera que, una vegada finalitzats, elevarà al tribunal l'oportuna proposta amb les qualificacions obtingudes.  
4. Prova final.  
Finalitzats els cursos selectius, es realitzarà una prova final sobre els continguts de les matèries impartides, conforme a l'annex que s'adjunta a la present convocatòria.  
5. Qualificació de les proves.  
a) Tant l'avaluació continuada com la prova final seran valorades pel tribunal de 0 a 10 punts, una vegada rebudes les propostes formulades pel professorat que va impartir els cursos selectius i la prova final.  
b) Per a la superació final del procés selectiu i, per tant, per a adquirir la condició de funcionari de carrera una vegada s'haja atorgat el nomenament preceptiu, caldrà haver obtingut la qualificació d'apte. Esta s'obtindrà quan s'aconseguisca una puntuació igual o superior a 5 punts, resultat de sumar la mitjana de les qualificacions obtingudes en l'avaluació continuada i en la prova final.   
c) Amb independència de la puntuació obtinguda en les proves d'avaluació contínua, la presentació a la prova final del curs és requisit indispensable per a la superació del procés d'adaptació.  
Setena. Publicitat de les llistes d'aprovats  
1. Finalitzats els cursos selectius, el tribunal qualificador farà públiques al tauler d'edictes de l'Ajuntament de Pilar de la Horadada, les relacions del personal que hi ha participat, amb indicació de la qualificació d'apte o no apte, i que constituiran les llistes d'aspirants que han superat les proves objecte de la present convocatòria; cosa que es notificarà, així mateix, a cada un dels participants.  
2. El tribunal qualificador elevarà a l'alcalde president les llistes dels aspirants que han superat les proves selectives dels cursos d'adaptació, perquè es publiquen en el Butlletí Oficial de la Província, així com per al nomenament pertinent com a funcionaris, el qual es publicarà en el Boletín Oficial del Estado.  
Huitena. Tribunal qualificador  
1. El tribunal qualificador de les proves d'adaptació que haurà de realitzar l'avaluació final dels aspirants participants en els cursos selectius tindrà la composició següent:  
· President: l'alcalde president de la corporació o regidor en qui delegue.  
· Secretari: el de la corporació o persona en qui delegue, el qual actuarà amb veu i vot.  
· Vocals:  
. Vocal 1: un representant de l'administració del Consell, designat per la conselleria competent en matèria de funció pública local o administració territorial.  
. Vocals 2 i 3: dos representants de les seccions sindicals amb major representativitat en este Ajuntament.  
. Vocal 4: un funcionari nomenat per l'alcalde president de la corporació.  
. Vocal 5: un funcionari nomenat per l'alcalde president de la corporació  
2. El règim jurídic del funcionament del tribunal serà el que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats; els seus membres hauran abstenir-se, podent ser objecte de recusació per les persones interessades, quan concórreguen en ells alguna de les circumstàncies que estableixen els articles 28 i 29 de la llei referida.  
3. L'Alcaldia Presidència farà pública mitjançant un decret la composició concreta del tribunal esmentat, a través de la seua publicació en el Butlletí Oficial de la Província.  
4. De conformitat amb el que estableix l'article 7 de la Llei 1/1996, de 26 d'abril, els cursos objecte de la present convocatòria seran impartits per professorat amb la suficient qualificació tècnica per a impartir el temari inclòs en l'annex.   
Novena. Recursos  
1. Contra la present convocatòria, les seues bases i tots els actes administratius que es dicten en el seu desenvolupament i que posen fi a la via administrativa, s'hi podrà interposar un recurs potestatiu de reposició en el termini d'un mes des de la publicació de la present convocatòria en el Butlletí Oficial de la Província, sense perjudici de la seua impugnació directa davant de la jurisdicció contenciosa administrativa en el termini de dos mesos, comptadors des de l'endemà de la seua publicació, de conformitat amb la Llei 30/1992, de 26 de novembre, en la redacció que en fa la Llei 4/1999, de 13 de gener.  
2. Contra els actes del tribunal qualificador, de conformitat amb el que disposa l'article 114 de la Llei 30/1992, de 26 de novembre, en la redacció que en fa la Llei 4/1999, de 13 de gener, s'hi podrà interposar el recurs d'alçada. Este recurs s'interposarà davant del tribunal esmentat o davant de l'Alcaldia Presidència, en el termini d'un mes, si l'acte és exprés, i de tres mesos si no ho és.  
3. En tot allò no establit expressament en les presents bases caldrà ajustar-se al que disposa la base segona respecte de la legislació supletòria aplicable.  
Pilar de la Horadada, 18 d'octubre de 2006.. L'alcalde: Ignacio Ramos García.